Cheneral Rodrigesas
Cheneral Rodrigesas (isp. General Rodríguez) – miestas Argentinoje, Buenos Airių provincijoje, Didžiųjų Buenos Airių aglomeracijos pakraštyje, 51 km į vakarus nuo Buenos Airių centro. Partido centras. Yra geležinkelio stotis. Vystoma mašinų (traktorių surinkimo), maisto (pieno) pramonė. Apylinkėse auginami kviečiai, kukurūzai, saulėgrąžos, sojos, veisiami galvijai. Yra Švč. Karmelio kalno Dievo Motinos katalikų bažnyčia.